מעון יום שיקומי מספק שירותים שיקומיים ל- 4 קבוצות של פעוטות בגילאי 1-3. הפעוטות סובלים ממגוון איחורים התפתחותיים. למעון דרושים מתנדבים לחונכות וליווי לילדים. ההתנדבות כוללת: סיוע לצוות המטפל, האכלת הילדים, לשחק איתם, ליצור קשר אישי ועוד. ההתנדבות מתקיימת בימים א-ה, אחת לשבוע, בין שעות 9:00-15:30, מינימום למשך של שעתיים, אפשר גם ליותר. ההתחייבות לפרויקט הינה לשלושה חודשים.
מעונות עלה בני ברק מספקים שירותים רחבים לאוכלוסייה, המונה למעלה מ- 200 פעוטות, ילדים, מתבגרים ובוגרים. אלו משולבים במסגרות החינוך, השיקום והפנימייה. מעבר לכך, נהנים משירותי עלה כ- 500 ילדים ובוגרים מהקהילה וסביבותיה. בכל מעונות עלה בני ברק צוות מיומן בעל ניסיון של שנים רבות. במקום צוות רפואי, פארא רפואי, חינוכי וטיפולי. במקום ניתנים בנוסף לטיפולים הקונבנציונאליים גם טיפולי הידרותרפיה, גינון טיפולי, פינת חי, מוסיקה, סנוזלן ועוד ועוד. במהלך השנים הרבות בהן קיים עלה הצטבר ידע מקצועי רב אשר מיושם לפיתוח שיטות טיפול ועזרי לימוד וטיפול לרווחת הילדים.מעון יום שיקומי המספק שירותים שיקומיים ל- 4 קבוצות של פעוטות בגילאי 1–3. הפעוטות סובלים ממגוון איחורים התפתחותיים הנובעים מסיבות אורטופדיות ונוירולוגייות ברמה קלה ועד קשה ביותר. עלה בני ברק מפעילה שתי קבוצות גנים לגילאי 3–6. הקבוצה בת 4, מאופיינת בילדים עם יכולות ניידות גבוהות יחסית ולקות קוגניטיבית קלה- בינונית. בקבוצת בית יהלום ברח' עוזיאל בבני ברק, המונה 2 גנים, שוהים ילדים, בעלי לקויות פיזיות וקוגניטיביות קשות.